સ્પંદન – ૨૦૧૪ ના પુસ્તક વિમોચન કાર્યક્રમમાં સ્પંદન ટ્રસ્ટના ફાઉન્ડર પ્રેસિડેન્ટ ડો. પાર્થ ગોલની સ્પીચ વિશિષ્ટ રહી. વિશિષ્ટતાનું કારણ એ હતું કે કાર્યક્રમમાં હાજરી આપનાર ઘણા બધાને સ્પંદન વિશે કાંઈ જ ખબર ન હતી. (હું પણ એમાંનો જ એક હતો) પણ સ્પીચ પૂરી થતાની સાથે જ સ્પંદન શું છે ? સ્પંદન કોના માટે છે ? ક્યાંથી ઉદભવ થયો ? સ્પંદન શું કરે છે ? અને સ્પંદન શું કરશે ? વગેરે જેવા બધા પ્રશ્નોના જવાબ માત્ર સાત થી આઠ મિનિટના વક્તવ્યમાંથી મળી ગયા. આ સાથે જ તેઓ સ્પંદનના સંપર્કમાં જ્યારથી આવ્યા ત્યારથી અત્યાર સુધીની એમની સફર પણ એમના વક્તવ્યમાંથી જાણવા મળી. તો ગાગરમાં સાગરને સમાવતી એમની સ્પીચ હતી એમ કહેવું સહેજે અતિશ્યોક્તિભર્યું નહિ લાગે.